钦定古今图书集成/历象汇编/岁功典/第038卷 > 平吴后三月三日华林园诗 王济
## 钦定古今图书集成/历象汇编/岁功典/第038卷 > 平吴后三月三日华林园诗 王济

蠢尔长蛇，荐食江汜。我皇神武，汎舟万里。迅雷《电迈》，
弗及掩耳。思乐《华林》，薄采其兰。皇居伟则，芳园巨观。
仁以山悦，水为智欢。清池流爵，秘乐通元。修罾洒鳞，
大庖妙馔。物以时序，情以化宣。终温且克，有肃初筵。
嘉宾在兹，千禄永年。